
CONSILIUL JUDEŢEAN
                                                HOTĂRÂRE
privind aprobarea depunerii Dosarului de finanțare al Proiectului privind educația și conștientizarea publicului cu privire la gestionarea deșeurilor în judeţul Bistriţa-Năsăud, finanțat din Fondul pentru mediu, în cadrul Programului vizând educaţia şi conştientizarea publicului privind gestionarea deşeurilor

Consiliul Judeţean Bistriţa-Năsăud, întrunit în şedinţă ordinară în data de 31.01.2019, în prezenţa a 31 consilieri judeţeni;

Având în vedere:
- Expunerea de motive nr.837 din 18.01.2019 a Vicepreşedintelui Consiliului Judeţean Bistriţa-Năsăud;

- raportul comun nr.IV/1042 din 22.01.2019 al Direcției drumuri județene, mediu, transport și Direcției economice din cadrul Consiliului Judeţean Bistriţa-Năsăud;
- adresa nr.1631/CB/28.11.2018 a Administrației Fondului de Mediu din cadrul Ministerului Mediului, înregistrată la Consiliul Județean Bistrița-Năsăud cu nr.V/24834/03.12.2018;

        - prevederile Ghidului de finanțare a Programului vizând educația și conștientizarea publicului privind gestionarea deșeurilor aprobat prin Ordinul Ministerului Mediului nr.1196/2018;
        - prevederile art.13 alin.(1) lit.c) și lit.h) din Ordonanța de urgență a Guvernului nr.196/2005 privind Fondul pentru mediu, aprobată cu completări şi modificări prin Legea nr.105/2006, cu modificările şi completările ulterioare;
        - prevederile Dispoziției Președintelui Administrației Fondului pentru Mediu nr.458/26.11.2018, modificată prin Dispoziția Președintelui Administrației Fondului pentru Mediu nr.14 din 10.01.2019;
- prevederile art.5 alin.(3) și art.19 alin.(1) lit.b) din Legea nr.273/2006 privind finanțele publice locale, cu modificările și completările ulterioare;
-  raportul nr.IA/1547 din 31.01.2019 al Comisiei economice;

-  raportul nr.IA/1548 din 31.01.2019 al Comisiei de urbanism.
În temeiul prevederilor art.91 alin.(1) lit.d), alin.(5) lit.a) pct.9 și pct.13, art.97 şi art.115 alin.(1) lit.c) din Legea administraţiei publice locale nr.215/2001, republicată, cu modificările şi completările ulterioare,
HOTĂRĂŞTE:
Art.1 (1) Se aprobă depunerea Dosarului de finanțare al Proiectului privind educația și conștientizarea publicului cu privire la gestionarea deșeurilor în judeţul Bistriţa-Năsăud, finanțat din Fondul pentru mediu, în cadrul Programului vizând educaţia şi conştientizarea publicului privind gestionarea deşeurilor.

(2) Se aprobă finanțarea din bugetul de venituri și cheltuieli al județului Bistrița-Năsăud a contribuției proprii în sumă de 23.877,26 lei, reprezentând 10% din valoarea cheltuielilor eligibile totale angajate pe durata derulării proiectului prevăzut la alin.(1).
(3) Se aprobă finanțarea din bugetul de venituri și cheltuieli al județului Bistrița-Năsăud a cheltuielilor neeligibile care pot interveni pe parcursul derulării proiectului prevăzut la alin.(1), precum și pentru implementarea acestuia în bune condiții, cheltuieli care vor fi aprobate prin hotărâre a consiliului județean.
Art.2 Prezenta hotărâre a fost adoptată cu un număr de 31 voturi “pentru”.
Art.3 Cu ducerea la îndeplinire a prevederilor prezentei hotărâri, se încredinţează Direcția drumuri județene, mediu, transport și Direcția economică din cadrul Consiliului Judeţean Bistriţa-Năsăud;
Art.4 Prezenta hotărâre se comunică de către Serviciul Juridic cu:
· Direcția economică;

· Direcția drumuri județene, mediu, transport;
· Instituția Prefectului-județul Bistrița-Năsăud.
  PREŞEDINTE,



               Contrasemnează:

  EMIL RADU MOLDOVAN                 
   
SECRETARUL JUDEŢULUI,

                                                              
          MICA OPREA

